English: Thank you, Vikki. So, going in reverse order, we do expect RSLs to continue to meet all of their tenants' needs. We've been very clear that it would be very exceptional that an RSL should be furloughing staff, for example, and have been very clear with that, and, to be fair, Community Housing Cymru have been very clear about that as well. So, RSLs should be still carrying on all of the repairs and so on that they do. The only exceptions to that would be where it isn't safe to do so - so, where there's somebody in the house that they're trying to repair that is self-isolating or whatever and that makes it impossible. But, other than in those kinds of exceptions, they should be carrying on with essential maintenance and repairs. And, as I said, we're also encouraging them to bring voids back into use as fast as possible, so that we can get people out of unsuitable accommodation. If you want to highlight any of those cases to me so that I can take them up with particular RSLs, I'm very happy to do that. In terms of the hardship funds and the discretionary rate relief funds, I haven't had it highlighted to me that there's a particular issue, so, again, if you want to highlight any particular issues, I'm very happy to take that up with the particular local authority and see if we can assist them in the way that they're exercising their discretion. And, if it's something that's not currently covered, then - . Obviously, we've put all of these things in place very quickly; I'm very pleased with the local authorities and very grateful to their staff for the hard work that they've done, but it is already the new normal, and it's always important to remember how swiftly we have actually gone from where we were only a few weeks ago to here. So, it's not perfect and I'm very happy to look at any examples from across Members to see how we can refine it and make it better as we go forward.
Welsh: Diolch, Vikki. Felly, gan fynd am yn ôl, rydym ni yn disgwyl i landlordiaid cymdeithasol cofrestredig barhau i ddiwallu holl anghenion eu tenantiaid. Rydym ni wedi bod yn glir iawn mai dim ond mewn sefyllfaoedd eithriadol y dylai landlordiaid cymdeithasol cofrestredig fod yn rhoi staff ar ffyrlo, er enghraifft, ac rydym ni wedi bod yn glir iawn ynghylch hynny, ac, a bod yn deg, mae Cartrefi Cymunedol Cymru wedi bod yn glir iawn ynghylch hynny hefyd. Felly, dylai landlordiaid cymdeithasol cofrestredig fod yn parhau i gyflawni'r holl atgyweiriadau ac ati y maen nhw'n ei wneud. Yr unig eithriadau i hynny fyddai pan nad yw'n ddiogel gwneud hynny - felly, pan fo rhywun yn y tŷ y maen nhw'n ceisio ei drwsio yn hunanynysu neu beth bynnag a bod hynny'n ei gwneud yn amhosibl. Ond, ar wahân i'r mathau hynny o eithriadau, dylen nhw fod yn parhau â gwaith cynnal a chadw ac atgyweirio hanfodol. Ac, fel y dywedais, rydym ni hefyd yn eu hannog i roi defnydd i unedau gwag unwaith eto mor gyflym â phosibl, fel y gallwn ni gael pobl allan o lety anaddas. Os hoffech chi dynnu sylw fy at unrhyw rai o'r achosion hynny er mwyn i mi allu eu codi gyda landlordiaid cymdeithasol cofrestredig penodol, rwy'n hapus iawn i wneud hynny. O ran y cronfeydd caledi a'r cronfeydd rhyddhad ardrethi dewisol, nid oes unrhyw un wedi tynnu fy sylw at broblem benodol, felly, unwaith eto, os hoffech chi dynnu sylw at unrhyw faterion penodol, rwy'n hapus iawn i godi hynny gyda'r awdurdod lleol penodol a gweld a ydym ni'n gallu eu cynorthwyo yn y ffordd y maen nhw'n defnyddio eu disgresiwn. Ac, os yw'n rhywbeth nad yw'n cael sylw ar hyn o bryd, yna - . Yn amlwg, rydym ni wedi rhoi'r holl bethau hyn yn ar waith yn gyflym iawn; rwy'n hapus iawn gyda'r awdurdodau lleol ac yn ddiolchgar iawn i'w staff am y gwaith caled y maen nhw wedi ei wneud, ond mae eisoes yn drefn arferol newydd, ac mae'n bwysig cofio bob amser pa mor gyflym yr ydym ni wedi mynd o'r fan lle'r oeddem ni ychydig wythnosau yn ôl i'r fan hon. Felly, nid yw'n berffaith ac rwy'n hapus iawn i edrych ar unrhyw enghreifftiau gan bob Aelod i weld sut y gallwn ni ei mireinio a'i gwella wrth i ni symud ymlaen.